Yasothon

Yasothon () ialah salah satu wilayah (changwat) Thailand yang terletak di timur laut negara ini. Wilayah-wilayah berjiran termasuk (dari utara ikut arah jam) Mukdahan, Amnat Charoen, Ubon Ratchathani, Sisaket dan Roi Et.

Yasothon termasyhur untuk Perayaan Roket yang diadakan setiap tahun pada bulan Mei. Mula-mulanya merupakan upacara kesuburan, peristiwa ini telah menjadi perayaan tahunan yang utama di kawasan ini. Setiap sekolah di wilayah Yasothon melatih murid-muridnya untuk menari "Peun Muang", sebuah tarian tempatan yang tradisional supaya mereka dapat menyertai perayaan Roket.

 Geografi 
Bahagian utara wilayah ini adalah dataran dengan bukit-bukau yang rendah, manakala bahagian selatannya adalah tanah pamah Sungai Chi, dengan banyak kolam dan paya.

 Sejarah 
Wilayah Yasothon ditubuhkan pada 1 Mac 1972 ketika wilayh ini dipisahkan daripada Ubon Ratchathani.

 Lambang 

 Mohor Wilayah Yasothon menampilkan dua ekor singa yang berhadapan dengan chedi Pra A-non di kuil Wat Maha That yang terletak di kota Yasothon. Dua ekor singa ini merujuk kepada legenda pengasasan kota ini  — ketika tapak untuk kota ini dipilih, seekor singa keluar daripada hutan. Oleh itu, kota ini digelarkan Ban Ta Singh yang bermaksud "Kota Singa".

Pada bahagian bawah mohor ini terdapat sekuntum bunga teratai. Bunga teratai merupakan bunga untuk kedua-dua wilayah Yasothon serta Ubon Ratchathani yang mana  Yasothon merupakan sebahagian sehingga tahun 1972. Pokok Wilayah Yasothon ialah Anisoptera costata.

 Bahagian pentadbiran 
Wilayah Yasothon dibahagikan kepada sembilan daerah (Amphoe) yang dibahagikan lagi kepada 78 buah komun (tambon) dan 835 buah desa.
 Mueang Yasothon
 Sai Mun
 Kut Chum
 Kham Khuean Kaeo
 Pa Tio<li>Maha Chana Chai
<li>Kho Wang
<li>Loeng Nok Tha
<li>Thai Charoen

 Pautan luar 
 Halaman wilayah daripada Pihak Berkuasa Pelancongan Thailand
 Laman web rasmi wilayah Yasothon – bahasa Thai

Kategori:Wilayah di Thailand